Вие сте млади, амбициозни, **желаещи** да приемете новото предизвикателство да продължите кариерното си развитие в родината си, **търсещи** нови знания и професионални предизвикателства в областта на медицинската химия, **способни** да натрупате практически опит в разработването на иновативни биологично активни молекули? Владеете перфектно **Английски** и имате опит от работа в чужбина?

Новосформираща се работна група от Секция по „*Молекулен дизайн и биохимична фармакология*” към Института по молекулярна биология „Акад. Румен Цанев“ при Българската академия на науките (БАН) – София търси да назначи

**ДОКТОРАНТИ (м/ж) и/или ПОСТДОКТОРАНТИ**

за научноизследователска работа в една перспектива и изпълнена с нови предизвикателства област на *„Дизайн и разработка на мултитаргетни биологично активни субстанции за превенция и лечение на невродегенеративни заболявания”*.

Нашата научна група провежда изследвания в следните направления: (i) Моделиране, насочен синтез и биологичен скрининг на нови химични структури – пептидни миметици, белтъчни и небелтъчни аминокиселини, малки хибридни молекули; (ii) Създаване на нови ефективни биоматериали – специфични преносители на терепевтични агенти; (iii) Фармако - биохимични изследвания на биологично активни, в частност – лекарствени вещества. Ние разполагаме с иновативни технологии за първоначален лекарствен дизайн (early drug design), позволяващи бърз и високоефективен скрининг на лекарствени кандидати, както и предсказване с голяма точност на тяхната биологична активност. Работата в нашата група ще Ви даде възможност за допълнително и достойно възнаграждение, флексибилно работно време, достъп до най-съвременни технологии и международни контакти на много високо ниво.

С нетърпение очакваме Вашата автобиография и краткото Ви мотивационно писмо на следния имeйл адрес: [ntzvetkov@bio21.bas.bg](mailto:ntzvetkov@bio21.bas.bg) Web: <http://www.bio21.bas.bg/imb/?id=6>

